Stormen Urd tager til i styrke, og det kan mærkes over hele Nordjylland. Flere af skibene i Kattegat har valgt at søge til Aalbæk Bugt for at gemme sig for vinden.

Vinden er strid i øjeblikket, og holder vejrprognoserne, så bliver det kun værre hen på aftenen. En masse skibe i Kattegat ser ud til at være godt trætte af vinden. De har i hvert fald valgt at søgt læ for vinden i Aalbæk Bugt. Skibene ligger i en fin klynge i bugten. Du kan se deres placering på det interaktive kort på marrinetraffics hjemmeside. Der meldes mandag eftermiddag om 22 meter i sekundet på havnen i Skagen.